stanford-oval/wikipedia huggingface dataset:
אד יונג
קריירה

גישתו של יונג לכתיבת מדע פופולרי תוארה כ"עתיד חדשות המדע", והוא זכה בפרסים רבים על עבודתו. יונג קיבל את פרס התקשורת הלאומית של האקדמיות הלאומיות, מהאקדמיה הלאומית למדעים בשנת 2010 כהוקרה על העיתונות המקוונת שלו, אז חלק מקבוצת הבלוגים של Discover.‏ באותה שנה קיבל שלושה פרסים מ-ResearchBlogging.org, התומך בעיתונאות מדעית מקוונת המתמקדת בסיקור מחקרים שכבר פורסמו בכתבי עת מדעיים שעברו ביקורת עמיתים, מחקרים שניתן להתאים לקהל הרחב. בשנת 2012 קיבל את פרס איגוד העיתונאים הלאומי (NUJ) על שם סטפן וייט (Stephen White). הבלוג שלו קיבל את הפרס הראשון בתור בלוג המדע הטוב ביותר, מאגודת סופרי המדע הבריטיים (Association of British Science Writers) (אנ') בשנת 2014.
קשרי של יונג עם בלוגרים מדעיים אחרים ועם המגיבים בבלוג שלו שימשו תיאורי מקרה לעבודה אקדמית בלימודי מדיה.
טוריו ומאמריו פורסמו בין היתר בכתבי העת המדעיים ובאמצעי התקשורת הבאים: Nature, סיינטיפיק אמריקן, BBC,‏ סלייט, הגרדיאן, הטיימס, New Scientist,‏ Wired, הניו יורק טיימס והניו יורקר.
בספטמבר 2015 הצטרף יונג ל"האטלנטיק" ככתב מדע. באוגוסט 2020 קיבל את פרס ויקטור כהן של המועצה לקידום כתיבה מדעית למצוינות בדיווח על מדעי הרפואה, תוך ציון הדיווח שלו על מגפת הקורונה ומחויבותו לכלול קולות שוליים וחסרי ייצוג בכתיבתו. ביוני 2021 קיבל פרס פוליצר לדיווח רקע עבור סדרה על מגפת הקורונה.
בשנת 2016 פורסם ספרו של יונג "אני מכיל ריבוי: החיידקים בתוכנו, ומבט רחב יותר על החיים" (I Contain Multitudes: The Microbes Within Us and a Grander View of Life), הדן בנוכחותם של מיקרואורגניזמים בכל מקום וביחסים שלהם עם בעלי החיים (I contain multitudes הוא ציטוט מתוך חלק משירו של וולט ויטמן, "שירת עצמי"). בשנת 2022 יצא לאור ספרו השני של יונג, "עולם עצום: היקום המופלא והנסתר שמגלים לנו החושים של בעלי החיים" (An Immense World: How Animal Senses Reveal the Hidden Realms Around Us). הספר הוצג כספר השבוע ברשת הרדיו 4 של ה-BBC ביוני 2022.
חיים אישיים

יונג נשוי לליז נילי, כתבת הועסקת גם היא בתקשורת המדע. מדי פעם הם משתפים פעולה בכנסי תקשורת המדע.
ספריו

Not Exactly Rocket Science. Lulu Press. 2008.
I Contain Multitudes: The Microbes Within Us and a Grander View of Life. Random House. 2016.
An Immense World: How Animal Senses Reveal the Hidden Realms Around Us. Random House. 2022.
עולם עצום - היקום המופלא והנסתר שמגלים לנו החושים של בעלי החיים, 2024, הוצאת כנרת זמורה-ביתן דביר, מאנגלית - ארז אשרוב, עריכה - תרזה איזנברג, עורך מדעי - נעם לויתן.
Yalan

"Yalan" (באנגלית: "Lie"; ובעברית: "שֶׁקֶר") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-27 בפברואר 2020, על ידי חברת התקליטים דואן מיוזיק קומפני, כסינגל שלא מתוך אלבום. טילקי כתבה את השיר לבדה, להפקה של אוזן צ'ולקולו.
השיר הגיע למקום השלישי בטורקיה טופ 40.
רקע וכתיבה

השיר נכתב על ידי אליינה טילקי והופק על ידי אוזן צ'ולקולו. הווידאו קליפ הנלווה שצולם עבור השיר בוים על ידי טילקי בדומה לקליפ של "Yalnız Çiçek" משנת 2018. בין היתר, מדבר השיר על שקרים שונים שסופרו לאליינה ועל דרך ההתמודדות שלה איתם – מטרתה הייתה לקבץ אותם לכדי שיר ולבצע אותו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
וידאו קליפ

הווידאו קליפ הנלווה של "Yalan" פורסם ב-27 בפברואר 2020, ביום יציאתו של השיר כסינגל. בתחילתו, ניתן לראות את טילקי, כשהיא בחדר מוקף בחוטי צמר, תוך שהיא יושבת על שרפרף וסורגת דברים שונים. חוטי הצמר מדמים קורי עכביש. בסופו, ניתן לראות את דוב הצעצוע שלה, שמופיע בשאר הקליפים שלה.
נכון לאוגוסט 2023 עומד מונה הצפיות של הקליפ על למעלה מ-30 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  טורקיה | טורקיה טופ 40 | 3 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 בפברואר 2020 | הזרמת מוזיקה • הורדה דיגיטלית | DMC |  |
הערות שוליים

1 2 3 4 5 6 7  Aleyna Tilki - Yalan
1 2  Yalan, נבדק ב-2020-05-22
1 2 3 4 5  Aleyna Tilki – Yalan (באנגלית), נבדק ב-2020-05-22
1 2  Aleyna Tilki - Yalan lyrics + English translation, lyricstranslate.com (באנגלית)
↑  Aleyna Tilki – Yalan, נבדק ב-2023-08-24
↑  Top 40 Music Charts from Turkey (28/02/2020 - 05/03/2020), Popnable.com (באנגלית)
↑  Aleyna Tilki YALNIZ ÇİÇEK ft. Emrah Karaduman, נבדק ב-2023-08-24
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |
אונורה השני, נסיך מונקו

| --- | --- |

 לידה:  24 בדצמבר 1597 מונקו 
 פטירה:  10 בינואר 1662 (בגיל 64) מונקו 
 מקום קבורה:  קתדרלת ניקולס הקדוש 
 בן או בת זוג:  Ippolita Trivulzio (?–1638) 
 פרסים והוקרה
 אבירי מסדר הרוח הקדושה  אביר במסדר סן-מישל  אביר במסדר גיזת הזהב 
 
אונורה השני (Honoré II) היה נסיך מונקו משנת 1604 ועד 1662. בתחילת כהונתו עדיין כונה "הלורד של מונקו" אולם החל משנת 1612 השתנה תוארו והוא החל להקרא "נסיך מונקו".
חייו

אונורה השני נולד ב-24 בדצמבר 1597. אביו ארקול שהיה הלורד של מונקו נרצח כשהיה אונורה בן 6 בלבד. אונורה הוכתר כמחליפו תחת חסות של דודו, אחי אמו, פרדריקו לאנדי (Frederico Landi). לאנדי שהיה הנסיך הרביעי של עמק טארו באיטליה, היה ידיד ובן ברית נאמן של ספרד והתיר בשנת 1605 לכוחות ספרדים לכבוש את הנסיכות הקטנה. על תושבי הנסיכות נאסר לשאת נשק, ואילו הנסיך ואחיותיו עברו להתגורר במילאנו. מועצת מונקו ניסתה להגביל את כוחה של ספרד אך הכיבוש נמשך עד שנת 1614. ההשפעה המשמעותית של הספרדים נמשכה עד לשנת 1633 שבה הוכר אונורה השני כנסיך ריבון.
בהגיעו לבגרות החל אונורה השני למתוח ביקורת על הכיבוש הספרדי ופנה לעזרתה של צרפת. המלך לואי ה-13 העניק לו את התמיכה המבוקשת אשר כתוצאה ממנה נחתם בשנת 1641 בין השניים הסכם פרון (Traité de Péronne). הסכם זה שם קץ לשליטה הספרדית בנסיכות והעניק לה את הגנתה של צרפת תוך הכרה והבטחה לשמירת הריבונות שלה. כתוצאה מן ההסכם איבד אונורה השני את כל נכסיו בספרד ובאיטליה אך קיבל פיצוי מלואי ה-13 בדמות הכתרתו כמרקיז לבו (marquisate Les Baux) ותואר של דוכס ולנטינואה (Duc de Valentinois).
בתקופת שלטונו פעל אונורה השני להרחיב, לבנות ולהסב את המבצר הגנואזי בנסיכות למבנה המוכר כיום כארמון הנסיכות של מונקו.
בנו היחיד של אונורה השני ויורש העצר, ארקול, נהרג בקרב בשנת 1651 ובמקומו הוכתר לתפקיד נכדו לואי בגיל 9 בלבד.
אובססיה (סרט)

| --- | --- |

 מבוסס על:  הדוור מצלצל פעמיים 
 בימוי:  לוקינו ויסקונטי 
 תסריט:  לוקינו ויסקונטי, ג'יאני פוצ'יני, אלברטו מורביה, ג'וזפה דה סנטיס, מריו אליקטה, אנטוניו פיטרנגלי 
 עריכה:  מריו סרנדרי 
 שחקנים ראשיים:  קלרה קלמאי ויטוריו דוזה Juan de Landa מייקל בלפור Elio Marcuzzo מאסימו ג'ירוטי Dhia Cristiani Michele Riccardini 
 מוזיקה:  Giuseppe Rosati 
 צילום:  אלדו טונטי 
 מדינה:  איטליה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1943 
 משך הקרנה:  140 דק' 
 שפת הסרט:  איטלקית 
 סוגה:  סרט פשע, פילם נואר, סרט דרמה, סרט מבוסס יצירה ספרותית 
 דף הסרט ב־IMDb
 
אובססיה (באיטלקית: Ossessione) הוא סרט קולנוע איטלקי משנת 1943, המבוסס על הנובלה "הדוור מצלצל פעמיים" מאת ג'יימס מ. קיין. זהו הסרט הראשון של הבמאי האיטלקי לוקינו ויסקונטי, ונחשב בעיני רבים לסרט הנאו-ריאליסטי האיטלקי הראשון.
עלילה

ג'ינו הוא מכונאי רכב צעיר, שנודד בדרכים בחיפוש אחר עבודה, ומגיע לפונדק דרך בעמק של נהר פה (Po). ג'ינו מקבל הצעת עבודה מבעל הפונדק ג'וזפה בראגנה, ונופל בקסמה של אשתו ג'ובנה. ג'ובנה מתאהבת בו, מגיעה למסקנה כי בעלה מהווה מחסום בדרכה לאושר, והוגה רעיון, בעקבותיו המאהבים מביימים תאונת דרכים שבה בעלה מוצא את מותו. מנקודה הזאת לכאורה הזוג עומד להתחיל פרק חדש בחיים, אך רגשות האשמה מכרסמים במצפונו של ג'ינו, והוא מתקשה לחזור לשגרה ולחיות בשלווה עם בת זוגו, עד לסוף הטראגי.
הקשר היסטורי

בעבודה תחת הצנזורה הפשיסטית באיטליה במהלך מלחמת העולם השנייה, נתקל ויסקונטי בבעיות הפקה עוד לפני תחילת הצילומים. בתחילה הוא תכנן לצלם סרט על פי סיפור של ג'ובאני ורגה, סופר ריאליסטי איטלקי מפורסם ואחת ההשראות הגדולות על ויסקונטי, אבל הרעיון נדחה על הסף על ידי הממשל הפשיסטי, עקב הנושאים שרצה לעסוק בהם בסרט, לרבות שודדים. בערך באותו הזמן הוא נתקל בעותק של הרומן של קיין, עותק שהביא לו הבמאי הצרפתי ז'אן רנואר, והחל להפכו לסרט.
ויסקונטי ערך את התסריט עם קבוצת אנשים שבחר מתוך המגזין "סינמה", קבוצה צעירה שפיתחה וקידמה את תנועה הנאו-ריאליזם האיטלקי בשנים שלאחר המלחמה. הקבוצה כלל את מריו אליקטה, ג'יאני פוצ'יני, אנטוניו פיטרנגלי וג'יסף דה סנטיס.
כש"אובססיה" הושלם ויצא לאור ב-1943, גילו הרשויות שהוא עוסק בנושאים נוספים, מעבר לעיסוק ברצח מסתורי כפי שחשבו בתחילה; לאחר כמה הקרנות ברומא ובצפון איטליה, הסרט הוחרם וירד מהמסך על ידי הממסד הפשיסטי וכן בשל התנגדות הכנסייה. בהמשך הרסו הפשיסטים את מרבית ההעתקים של הסרט, אך ויסקונטי הצליח לשמור עותק נגטיב, וממנו יצרו לאחר המלחמה את כל ההעתקים.
אחרי המלחמה, נוצר שוב קושי בהפצת הסרט, הפעם בארצות הברית; בעקבות המלחמה ולחץ ההפקה, הסתבר שלא היו בידי ויסקונטי בכלל את הזכויות על הספר, וחברת האולפנים מטרו גולדווין מאייר החלה בהפקה של הסרט בגרסה חדשה, הפעם בבימויו של טאי גארנט ("הדוור מצלצל פעמיים", 1946), עוד בזמן שהחרם של הפשיסטים היה עדיין בתוקף על עבודותיו של ויסקונטי.
בשל בעיות הפצה, הסרט לא יצא מגבולות איטליה עד 1976. למרות הקרנות מאוחרות ומועטות, הסרט זכה לפופולריות רבה עקב הרגישות הרבה המאפיינת אותו, שמזכירה עבודות נאו-ריאליסטיות אחרות של במאים כמו מיכלאנג'לו אנטוניוני, ג'יאני פוצ'יני וג'יסף דה סנטיס.
אמצעי מבע בסרט

ויסקונטי ביצע מספר שינויים בתסריט יחסית לספר; השינוי המשמעותי ביותר היה ביחס שלו למציאות האיטלקית, וההתאמה אליה.
טכניקת הצילום הצטיינה בגישה חדשנית לזמנה: צילום שוטים ארוכים, כאשר מצלמה עוקבת זמן רב אחרי תנועת השחקנים גם כאשר לכאורה סיימו את חלקם בדיאלוג, כדי לעמוד על תגובתם ולהוסיף להבנת האווירה גם על ידי הצגת תמונה דוממת.
השחקנים שנבחרו לתפקידים הראשיים, קלרה קלמאי (Clara Calamai) ומאסימו ג'ירוטי (Massimo Girotti) נתנו ביטוי רגשי עמוק לדרמה המתרחשת בחיי גיבוריהם.
באחת הסצנות הידועות בסרט, שמשקפת תימות נאו-ריאליסטיות, נכנסת השחקנית הראשית למטבח המלוכלך, מכינה לעצמה קערת מרק, מתיישבת לקרוא עיתון ולאכול, ונרדמת. ברגעים כאלו ודומים לו, ויסקונטי "מאט" את קצב החיים ונותן לצופה מבט מעמיק לחיים, לפשטות ולמורכבות שבהם.
הנוף האיטלקי הוא אחד המאפיינים של הסרט ושל הנאו-ריאליזם. ויסקונטי מרבה להראות את דמויותיו באותו הנוף, ומרבה להשתמש בשוטים ארוכים, משאיר את הקלוז-אפים לרגעים מאוד ספציפיים, דרמטיים.
למרות הוויכוחים בהגדרת המונח קולנוע ריאליסטי, ניתן לומר כי אחד המאפיינים החזקים בסרטו של ויסקונטי הוא הריאליזם הבוטה. למרות שהוא השתמש בשני שחקנים מפורסמים, הם נותנים הופעה טובה שאינה זוהרת, כמו שהם רגילים. הרגעים הטובים שלהם בסרט הם אילמים, והשוטים הארוכים והאיטיים מעבירים בצופה את אותה תחושה של מתח, חרדה ועצבנות שהם בעצמם חשים.
לקריאה נוספת

Bacon, Henry, Visconti: Explorations of Beauty and Decay, Cambridge: Cambridge University Press, 1998.
Bondanella, Peter E., Italian Cinema: From Neorealism to the Present, New York: Continuum, 2001.
Korte, Walter F., Jr. “Marxism and Formalism in the Films of Luchino Visconti”, Cinema Journal, Vol. 11, No. 1, Autumn, 1971, pp. 2–12.
Lopate, Phillip. “The Operatic Realism of Luchino Visconti”, Totally, Tenderly, Tragically: Essays and Criticism From a Lifelong Love Affair with the Movies, New York: Anchor Books, 1998. pp. 101–114
Nochimson, Martha P., “The Melodramatic Neorealism of Luchino Visconti”, Cineaste, Vol. 28, No. 2, Spring, 2003, pp. 45–48.
Pacifici, Sergio J., “Notes Toward a Definition of Neorealism”, Yale French Studies, No. 17, Art of the Cinema, 1956, pp. 44–53. Pacifici discusses the term Neorealism and examines several popular movies which came out of the movement.
Poggi, Gianfranco, “Luchino Visconti and the Italian Cinema”, Film Quarterly, Vol. 13, No. 3, Spring, 1960, pp. 11–22. Poggi discusses Visconti and his work in the context of neorealism and the Italian cinema of the time.
Servadio, Gaia, Visconti: A Biography, New York: F. Watts, 1983.
אאול

האאול גוניב בדאגסטן, היישוב אחרון שבו התגורר האימאם שאמיל לפני מעצרו, צילום מהעשור הראשון או השני של המאה ה-20
אָאוּל (ברוסית: аул) הוא סוג של כפר הררי בקווקז, שבו כל בית בכפר נסמך על הבית שלידו, או על מורד ההר שלידו, כשאלו משמשים כאחד מקירותיו. שאר קירות הבית עשויים מאבנים גדולות או מקרשים. הגג מכוסה בעפר או בשיחים ויש בו חור, המשמש כארובה ליציאת עשן המדורה המובערת בבית, לחימום ולבישול. המדורה מוקפת באבנים. הכפר מוקם במקום הקשה לגישה, כדי שיהיה קל לתושביו להתגונן מפני תקיפות שבטים עוינים. בגלל מלחמות הכיבוש, שניהלו הרוסים באזור במאה ה-19, התמעט מאוד מספר האאולים, כי תושביהם אולצו לגלות לטורקיה ולעבור מההרים לעמקים, כדי שלא יוכלו למרוד ברוסים.
המילה "אאול" במובן הרחב מציינת סוג של התיישבות כפרית גם אצל עמים אחרים הדוברים שפות טורקיות, מקרב עמי קזחסטן ואסיה המרכזית, וכמו כן בבשקיריה. בהתחלה היה מדובר בהתיישבות זמנית שעברה באופן מחזורי מאתר מרעה חורפי (קישלאו) אל אתר נוודים קיצי (ז'איליאו). מאוחר יותר, נקראו אאולים גם הכפרים הקבועים שהוקמו עם המעבר של עמים אלה (קזחים, קירגיזים, טורקמנים, בשקירים) במאה ה-19 ובראשית המאה ה-20 לאורח חיים של התיישבויות קבועות.
ראו גם

אווארים קווקזים
דרגינים
לאקים
קומיקים
אבזינים
הערות שוליים

↑  בטטרית: авыл; בבשקירית: ауыл; בשפות טורקיות אחרות: awıl; בצ'צ'נית: oil; במונגולית: айл.
אד לאב

| --- | --- |

 לידה:  24 במאי 1910 טרמונט, פנסילבניה, ארצות הברית
 פטירה:  6 במאי 1996 (בגיל 85) ולנסיה, קליפורניה, ארצות הברית
 שם לידה:  Edward H. Love
 תקופת הפעילות:  אולפני ההנפשה של וולט דיסני (1930-1941) מטרו גולדווין מאייר הנפשות (1941-1946) וולטר לאנץ הפקות (1946-1948) – האנה-ברברה (1959-שנות ה-80)
 תחום יצירה:  אנימטור, במאי הנפשה
אדוארד ה. לאב (באנגלית: Edward H. Love;‏ 24 במאי 1910 – 6 במאי 1996) היה אנימטור אמריקאי שעבד באולפנים שונים בתור הזהב של ההנפשה האמריקאית. הוא ידוע בזכות הנפשת הסרטים הקצרים של אולפני ההנפשה של וולט דיסני. לאב זכה בפרס הזהב בטקס Motion Pictures Screen Cartoonists Awards בשנת 1984.
קריירה

לאב נולד ב-24 במאי 1910 בטרמונט, פנסילבניה. בשנת 1930, לאב הגיע ללוס אנג'לס ועקב ההשפעות מהשפל הגדול הוא החל לחפש עבודה בשנת 1931. הוא ראה מודעה המחפשת קרטוניסט לדיסני בעיתון המקומי. לאב התעניין, השתמש בספר טלפונים כדי למצוא אנימטור, ולמד איך להנפיש תוך ארבעה חודשים. מלבד כמה ציורים כילד, כל ניסיון ההנפשה שלו כלל רק את אותם ארבעה חודשי למידה. לאב נכנס למשרדו של וולט דיסני, ללא תיזמון מראש, והראה לו דגימת הנפשה בסטופ מושן של מיקי מאוס מנגן בכינור. וולט דיסני היה מרוצה ושכר אותו לעבוד בדיסני בתור אנימטור כבר באותו יום. לאב קיבל בתחילה 18 דולר לשבוע והנפיש את גופי ופלוטו בתדירות גבוהה יותר מאשר דמויות אחרות. דיסני נתנו לאנימטורים שלהם הרבה חופש בכך שנתנו להם את האפשרות אם הם רוצים להוסיף פריימים נוספים. לאב עבד עם ניהול האפקטים אבל לא עם אנימטורים אחרים. לאב עזב את האולפן לאחר שהשתתף בשביתת האנימטורים של דיסני בשנת 1941. באותה תקופה לאב הרוויח 50 דולר לשבוע.
לאב, יחד עם עובדי דיסני לשעבר אחרים, הוצעו משרות בסטודיו להנפשה של מטרו גולדווין מאייר. שם הוא עבד ביחידה של טקס אייברי עד 1946. ב-MGM, לאב היה מנפיש של עד 5,600 מתוך סך 8,800 הפריימים לסרט קצר, שהם בערך 4 מתוך 6 דקות של הנפשה. הוא ואנימטורים אחרים הוגבלו ל-480 פריימים בשבוע בלבד, מגבלה שאפשרה ל-MGM לספק פתיחות לאנימטורים חדשים. זה גם הגביל את האנימטורים הנוכחיים מלקבל שכר גבוה יותר, ללא קשר אם הם מייצרים יותר פריימים או לא. לאחר שהוא פוטר על ידי פרד קווימבי, לאב עבד בסטודיו וולטר לאנץ הפקות (אנ') שם התמקד בהנפשת וודי הנקר. עם זאת, ב-1948, מצב הסטודיו של לאנץ ירד במהירות מכיוון שללאנץ לא היה מימון לאולפן, מה שאילץ אותו לסגור אותו ב-1949. לאב לא חזר לאחר פתיחתו מחדש של האולפן.
קריירה מאוחרת ומותו

לאב עזב את תעשיית ההנפשה בשנות ה-50, אך חזר לעבוד בהאנה-ברברה הפקות בשנת 1959 עבור תוכניות הטלוויזיה שלהם, כמו "יוגי דב", "משפחת קדמוני" ו"משפחת סילוני". הוא גם שימש כאנימטור עבור "DePatie-Freleng Enterprises"(אנ') בשנות ה-60 וה-70. לאב המשיך לעבוד בתעשייה עד שנות ה-90, כשהוא שימש בעיקר כבמאי הנפשה.
לאב נפטר ב-6 במאי 1996 בולנסיה, קליפורניה בגיל 85.
פילמוגרפיה > סרטים קצרים

1932
פרחים ועצים
חיפושיות מאוהבות
המלך נפטון
1933
מופע הבכורה החגיגי של מיקי
המלודרמר של מיקי
החלילן מהמלין
1934
מחנה שטח
1937
החובבנים של מיקי
רוחות בודדות
1938
הטריילר של מיקי
1939
צייד החתימות
Officer Duck
1940
Billposters
מקטע שוליית הקוסם בסרט פנטסיה (קרדיט בתור אדוארד לאב)
1941
עץ נופל
ההתרמה לבית היתומים
1942
שעת המוזיקה
Blitz Wolf
!The Early Bird Dood It
1943
Dumb-Hounded
Red Hot Riding Hood
What's Buzzin' Buzzard
1944
Screwball Squirrel
Happy-Go-Nutty
Big Heel-Watha
1945
The Screwy Truant
Jerky Turkey
The Shooting of Dan McGoo
Wild and Woolfy
Swing Shift Cinderella
1946
Lonesome Lenny
The Hick Chick
Northwest Hounded Police
1947
Hound Hunters
Red Hot Rangers
It's a Grand Old Nag (קרדיט בתור אדוארד לאב)
Woody the Giant Killer
1948
Banquet Busters
Wacky-Bye Baby
Wet Blanket Policy
Pixie Picnic
Playful Pelican
!Wild and Woody
1949
Scrappy Birthday
Drooler's Delight
פילמוגרפיה > סדרות טלוויזיה

1960 – משפחת קדמוני
1961 – יוגי דב
1969 – סקובי-דו, איפה אתה?
1981 – הדרדסים
1992 – הרפתקאותיו של סוניק הקיפוד (פרק פיילוט)
הערות שוליים

↑  Ed Love – Awards. Internet Movie Database.
↑  Barrier, Michael (2008). The Animated Man : A Life of Walt Disney (1st pbk. print. ed.). Berkeley: University of California Press. p. 84. ISBN 978-0-520-25619-4.
↑  Ghez, Didier (2011). Walt's People: Talking Disney With the Artists Who Knew Him. Xlibris Corporation. ISBN 978-1-4653-6841-6.
↑  Yowp (2013-07-31). "Tralfaz: MGM's Cartoon Mogul". Tralfaz. נבדק ב-2022-04-12.
↑  "Obituary: Ed Love". The Independent (באנגלית). 1996-05-19. נבדק ב-2021-12-02.
↑  Gifford, Denis (19 במאי 1996). "Obituary: Ed Love". The Independent. נבדק ב-20 בנובמבר 2021. {{cite news}}:  (עזרה)
| --- | --- |
בקרת זהויות :  SUDOC: 244427380  VIAF: 1814159234768603372573   WorldCat (עם VIAF): 1814159234768603372573
Yalla

"Yalla" (בעברית: "יאללה") הוא שיר שהוקלט על ידי הזמרת-יוצרת הרומנייה אינה. השיר יצא לאור ב-3 בנובמבר 2015, על ידי חברות התקליטים אמפייר רקורדס ורוטון מיוזיק, כסינגל השישי מתוך אלבום האולפן הרביעי שלה, Inna, תוך שנכלל גם באלבום, Body and the Sun.‏ "Yalla" תואר כשיר דאנס-פופ ויורודאנס, ובוצע באנגלית ובערבית.
השיר הגיע למקום ה-13 במצעד הסינגלים של רומניה.
רקע וכתיבה

"Yalla" נכתב על ידי מרצ'ל בוטזן, סבסטיאן ברק, נדיר תמוז אוגוסטין ואלנה אלכסנדרה אפוסטוליאנו והופק על ידי פליי & וין. הדי ג'יי האיטלקי דניאל טריינו הצהיר ש-"Yalla" משלב את סגנון היורודאנס ה"טיפוסי" של אינה לצד צלילים מזרחיים, והשווה את האווירה שלו ל-"La Isla Bonita" של מדונה (1987).
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
וידאו קליפ

אינה ביצעה גרסה מופשטת של "Yalla" ברדיו ZU ב-17 בנובמבר 2015. "Yalla" נכלל ברשימת השירים של סיבובי הופעות שנועדו לקדם את Inna ו-Body and the Sun ברחבי אירופה וביפן. הווידאו קליפ הנלווה של "Yalla" צולם על ידי בארנה נמתי במרקש, מרוקו במשך שלושה ימים, כאשר אינה וג'ון פרז ביימו אותו במשותף.
נכון לדצמבר 2021, מונה הצפיות של הקליפ עומד על למעלה מ-415 מיליון צפיות.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  פולין | ZPAV | 18 |  |
|  רומניה | מצעד השירים הרומני | 13 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  רומניה | מצעד השירים הרומני | 22 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 3 בנובמבר 2015 | הזרמת מוזיקה • הורדה דיגיטלית | אמפייר • רוטון |  |
הערות שוליים

↑  מרצ'ל בוטזן, סבסטיאן ברק, נדיר תמוז אוגוסטין, אלנה אלכסנדרה אפוסטוליאנו
1 2 3  INNA – Yalla, נבדק ב-2021-12-23
↑  Kiss FM, www.kissfm.ro
↑  Clip de "Yalla" : Inna, bombe sexy et séductrice, fait tourner les têtes à Marrakech, chartsinfrance.net
↑  Videopremiere: Inna mit ihrer neuen Single "Yalla" aus dem Album "Inna", www.hitfire.eu
↑  Inna – Yalla | Video premiere, Rnbjunk, ‏2015-11-12 (ב־)
↑  Yalla, 2015-10-30, נבדק ב-2021-12-23
↑  INNA - Yalla (Live la Radio ZU), נבדק ב-2021-12-23
↑  Inna (Liner notes/ CD booklet). Inna. Bucharest, Romania. (Barcode: 5948204528423): Roton. 2015.
↑  Body and the Sun (Liner notes/ CD booklet). Inna. Tokyo, Japan. (Barcode: 4943674214976): Warner Music Japan. 2015.
↑  Stiri calde – Evenimentul Zilei, evz.ro
↑  INNA - Yalla | Official Music Video, נבדק ב-2021-12-23
| אינה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Hot • I Am the Club Rocker • Party Never Ends • Inna • Nirvana • Yo • Heartbreaker • Champagne Problems • Just Dance |  |
| סיבובי הופעות | INNA en Concert • I Am the Club Rocker Tour • Party Never Ends Tour • Nirvana Tour |  |
| אינה – שירים |
| --- | --- | --- |
| Hot | "Hot" • "Love" • "Déjà Vu" • "Amazing" • "10 Minutes" |  |
| I Am the Club Rocker | "Sun Is Up" • "Club Rocker" • "Un Momento" • "Endless" • "Wow" |  |
| Party Never Ends | "Caliente" • "Crazy Sexy Wild" • "Inndia" • "More than Friends" • "Be My Lover" • "In Your Eyes" |  |
| Inna | "Cola Song" • "Good Time" • "Diggy Down" • "We Wanna" • "Bop Bop" • "Yalla" • "Rendez Vous" |  |
| Nirvana | "Gimme Gimme" • "Ruleta" • "Nirvana" • "Heaven" • "No Help" |  |
| Yo | "Ra" • "Iguana" • "Sin Ti" • "Tu Manera" • "Te Vas" |  |
| Heartbreaker | "Flashbacks" • "Maza" |  |
| סינגלים אחרים | "Oh My God" • "Up" • "Tare" |  |
| השתתפות בסינגלים | "Me Gusta" • "Bebe" • "Not My Baby" • "Cool Me Down" • "It Don't Matter" • "Papa" |  |
| --- | --- |
בקרת זהויות :  MusicBrainz release group: f2dc97e5-2f0b-4ba6-bbdc-37a2befe5140
Yalnız Çiçek

"Yalnız Çiçek" (באנגלית: "A Lonely Flower"; בעברית: "פֶּרַח בּוֹדֵד") הוא שיר שהוקלט על ידי הזמרת-יוצרת הטורקייה אליינה טילקי, בהשתתפות הדי ג'יי הטורקי אמרה קאראדומן. הוא יצא לאור ב-5 ביוני 2018, בהוצאת חברת התקליטים אוזדמיר מיוזיק כסינגל מתוך אלבום הלהיטים, Yıldız Tilbe'nin Yıldızlı Şarkıları, Vol. 1 (2018).
השיר הגיע למקום הראשון בטורקיה טופ 20 והראשון בטורקיה טופ 40.
רקע וכתיבה

השיר הולחן ונכתב במקור על ידי יילדיז טילבה וטריק סזר והופק בגרסה המחודשת על ידי אמרה קאראדומן. "Yalnız Çiçek" מאופיין בסוגת הפופ הטורקי המאפיינת שירים נוספים שהוציאה טילקי במהלך הקריירה המוזיקלית שלה. בשיר "Dipsiz Kuyum", אותו הוציאו טילקי וקאראדומן לאחר מכן, ישנו אזכור ל-"Yalnız Çiçek".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.
וידאו קליפ

הווידאו קליפ הנלווה של "Yalnız Çiçek" הועלה לערוץ היוטיוב של netd müzik ב-5 ביוני 2018. הקליפ בוים על ידי אליינה טילקי. בתחילתו, ניתן לראות את טילקי מתהלכת על רכס הרים. בהמשך, שלושה אנשים המחופשים לליצנים חוטפים אותה ולוקחים אותה אל הטירה שלהם.
נכון לאוגוסט 2023 עומד מונה הצפיות של הקליפ על למעלה מ-265 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  טורקיה | Türkiye Top 20 | 1 |  |
|  טורקיה | טורקיה טופ 40 | 1 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  טורקיה | טורקיה טופ 40 | 2 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  טורקיה | טורקיה טופ 40 | 57 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 ביוני 2018 | הזרמת מוזיקה • הורדה דיגיטלית | אוזדמיר |  |